cyanic-selkie/wikianc huggingface dataset:
Νοσταλγία (ταινία)
Πλοκή
Ο Αντρέι προσλαμβάνει για μεταφράστρια και ταξιδιωτική συνοδό την πολύ όμορφη Ευγενία, η οποία από την αγάπη που τρέφει για τη ρωσική φιλολογία ερωτεύεται τον Αντρέι φανερά, επειδή βλέπει στον Αντρέι την προσωποποίηση της Ρωσικής λογοτεχνίας. Ο Αντρέι όμως αδιαφορεί για τα αισθήματά της, ενώ πιστεύει ότι το ενδιαφέρον της για τη Ρωσική λογοτεχνία είναι απλά επιφανειακό. Με μια σειρά αλληγορικών αναπαραστάσεων του κοιμώμενου Αντρέι ο Ταρκόφσκι παρουσιάζει μια ολόφωτη νυκτερινή φύση καθώς και ηλιόλουστες βροχερές σκηνές. Η γυναίκα του Αντρέι παρηγορεί την Ευγενία, ενώ γυναίκες και κοριτσάκια σχεδόν ακίνητες παίρνουν μέρος σε σκηνές στην φθινοπωρινή ύπαιθρο την ώρα που ο ήλιος ανατέλλει.
Κατά τη διάρκεια της διαμονής του ο Αντρέι γνωρίζει τον τρελό του χωριού που τον λένε Ντομένικο, και μυείται στην τραγική ιστορία της ζωής του. Παλιά ο Ντομένικο είχε απομονώσει την οικογένειά του στο σπίτι τους και τους κρατούσε φυλακισμένους για εφτά χρόνια μέχρι που οι γείτονες τους ξέχασαν εντελώς, και η αστυνομία ήλθε μια μέρα και τους απελευθέρωσε. Από τότε και μετά ο Ντομένικο που ακόμα ζει μόνος του τώρα στο ερειπωμένο πια σπίτι και στην ερειπωμένη και εγκαταλελειμμένη γειτονιά έχει έναν και μοναδικό σκοπό στην ζωή του. Θέλει να σώσει τον κόσμο περνώντας μέσα από το νερό στα ιαματικά λουτρά της Αγίας Αικατερίνης από τη μια μεριά μέχρι την άλλη κρατώντας στο χέρι του ένα αναμμένο κερί χωρίς να σβήσει. Ο Ντομένικο προσπάθησε πολλές φορές, αλλά δεν τα κατάφερε, επειδή οι ντόπιοι όταν αυτός έμπαινε στο νερό, αυτοί τον έβγαζαν με το ζόρι έξω για να μην πνιγεί. Ο Αντρέι δείχνει κατανόηση για τον Ντομένικο και, αν και διστακτικά, του υπόσχεται να περάσει αυτός το κερί στην απέναντι όχθη.
Ο Αντρέι θα ξεχάσει την υπόσχεσή του μέχρι που η Ευγενία θα του τηλεφωνήσει από τη Ρώμη για να του πει ότι ο Ντομένικο είναι πρωταγωνιστής ενός χάπενιγκ που διοργανώνουν οι τρελοί σε μια πλατεία της Ρώμης. Ο Ντομένικο έχει ανεβεί σε ένα άγαλμα και βγάζει λόγους φλογερούς εδώ και τρεις μέρες. Ο Ντομένικο στο τέλος της ομιλίας του αυτοπυρπολείται. Ο Αντρέι, που ήταν έτοιμος να επιστρέψει στην πατρίδα του αλλάζει αμέσως τα σχέδια και ξεκινάει για να πάει πίσω στα θερμά λουτρά. Φτάνοντας εκεί αισθάνεται εξουθενωμένος, αλλά με τις τελευταίες δυνάμεις που του απομένουν και με το αναμμένο κεράκι στο χέρι προστατεύοντας την φλόγα από τον άνεμο σαν πολύτιμο αγαθό θα περάσει μετά από πολλές προσπάθειες από τη μία όχθη στην άλλη εκπληρώνοντας έτσι την υπόσχεση που είχε δώσει, αλλά και τον σκοπό του Ντομένικου.
Μουσική
Αν και η ταινία κατά το μεγαλύτερο μέρος της δεν έχει καθόλου μουσική, τα λίγα αποσπάσματα που συνοδεύονται από ήχους είναι συγκλονιστικά. Εκτός από τον ήχο του νερού, της βροχής και μιας ακονιστικής πέτρας, το φιλμ συνοδεύεται από τη μουσική του Ντεμπισσύ, του Βάγκνερ, του Μπετόβεν, του Βέρντι καθώς επίσης και από ρωσικά λαϊκά τραγούδια. Η ένατη συμφωνία του Μπετόβεν συνοδεύει την πιο δραματική σκηνή της ταινίας, κατά την οποία ο Ντομένικο αυτοπυρπολείται.
Βραβεύσεις
Η ταινία βραβεύτηκε με το Prize of the Ecumenical Jury. Βραβεύτηκε επίσης με το FIPRESCI στην κατηγορία καλύτερης διεύθυνσης. Το 1983 πήρε βραβείο στο Φεστιβάλ των Κανών. Ο Ταρκόφσκι βραβεύτηκε μαζί με τον Ρόμπερτ Μπρέσον με το βραβείο Grand Prix du cinéma de creation, ενώ οι Σοβιετικές αρχές απέτρεψαν τη βράβευσή του με τη χρυσή Πάλμη.
Εξωτερικοί σύνδεσμοι
Κατηγορία:Ταινίες του 1983 Κατηγορία:Σοβιετικές ταινίες Κατηγορία:Ιταλικές ταινίες Κατηγορία:Ταινίες σε σενάριο Τονίνο Γκουέρα Κατηγορία:Ιταλόφωνες ταινίες Κατηγορία:Ρωσόφωνες ταινίες Κατηγορία:Ταινίες σε σκηνοθεσία Αντρέι Ταρκόφσκι Κατηγορία:Ταινίες παραγωγής Mosfilm Κατηγορία:Ταινίες με θέμα την αυτοκτονία
Συμμετοχή της Ελλάδας στο Παγκόσμιο Πρωτάθλημα Υγρού Στίβου
Η Ελλάδα συμμετέχει στο Παγκόσμιο Πρωτάθλημα Υγρού Στίβου από την πρώτη διοργάνωση, το 1973, και με εξαίρεση την δεύτερη διοργάνωση, το 1975, από το 1978 συμμετέχει ανελλιπώς.
Έχει κατακτήσει 18 μετάλλια, 4 χρυσά, 6 αργυρά και 8 χάλκινα, στην κολύμβηση ανοιχτής θάλασσας, την υδατοσφαίριση, την κολύμβηση και την καλλιτεχνική κολύμβηση.
Παραπομπές
Κατηγορία:Υδατοσφαίριση στην Ελλάδα Κατηγορία:Κολύμβηση στην Ελλάδα
Νότιο Σαν Νικολάς
Το Νότιο Σαν Νικολάς (San Nicolas Zuid) είναι μια περιφέρεια της Αρούμπα. Έχει έκταση 9,64 τ.χλμ. και πληθυσμό 4.850 κατοίκων με πυκνότητα 503,2 κατοίκων ανά τ.χλμ. Πρωτεύουσα είναι η Σαν Νικολάς.
Έκταση
Το Νότιο Σαν Νικολάς έχει έκταση 9,64 τ.χλμ. Κατατάσσεται δεύτερη μικρότερη μετά το Δυτικό Οράνιεστατ.
Δείτε επίσης
Κατηγορία:Περιφέρειες της Αρούμπα
Κανόνας του Κράμερ
Εξωτερικοί σύνδεσμοι
Κατηγορία:Γραμμική άλγεβρα
Ρεβάζ Ζιντιρίδης
Βιογραφία
Γεννήθηκε στη Γεωργία την 1η Οκτωβρίου του 1985. Αγωνίζεται στα 60 κιλά. Στους Ολυμπιακούς Αγώνες της Αθήνας (2004) αποκλείστηκε από τον τελικό και κατατάχτηκε στην 7η θέση. Στο Ευρωπαϊκό Πρωτάθλημα της ίδιας χρονιάς κατατάχτηκε δεύτερος. Το Νοέμβριο του 2005 κατέκτησε χάλκινο μετάλλιο στο Ευρωπαϊκό Πρωτάθλημα νέων στο Κίεβο, στα -66 κιλά, ενώ χάλκινο μετάλλιο κατέκτησε και ο αδερφός του, Ταριέλ.
Το Φεβρουάριο του 2006 ο Ρεβάζι Ζιντιρίδης ήταν 9ος σε διεθνές τουρνουά στο Παρίσι. Ως αθλητής του Φίλιππου Αμυνταίου, νίκησε τον Γάλλο Αχμέντ Ουλ Σαΐντ στο β' προκριματικό γύρο των -66 κιλών, όμως στη συνέχεια ηττήθηκε από τον Ισπανό Χαβιέρ Ντελγάδο και οδηγήθηκε στα ρεπεσάζ. Το Νοέμβριο του 2006 κατέκτησε ένα χάλκινο μετάλλιο στο Ευρωπαϊκό Πρωτάθλημα ηλικίας κάτω των 23 ετών, στη Μόσχα, στην κατηγορία των 66 κιλών. Ο 7ος Ολυμπιονίκης της Αθήνας γνώρισε την ήττα στον α' προκριματικό γύρο από τον Ρουμάνο Νταν Γκεόργκε Φάσιε, στα ρεπεσάζ όμως έκανε ό,τι έπρεπε για να βρεθεί στο βάθρο. Νίκησε κατά σειρά τους Γιουρίς Μπογκντάνοβιτς (Λετονία), Μάρεκ Κρετσιελέφσκι (Πολωνία), Βίκτορ Σκβόρτοφ (Μολδαβία), Γιάσπερ ντε Γιονγκ (Ολλανδία) και κατετάγη τρίτος, κάτι που είχε ξανακάνει την προηγούμενη χρονιά στο Κίεβο της Ουκρανίας.
Τον Απρίλιο του 2008 απομακρύνθηκε από την εθνική ομάδα, καθώς, όπως δήλωσε ο ομοσπονδιακός προπονητής στον επίσημο ιστότοπο του αθλήματος, ο Ζιντιρίδης δεν ενδιαφερόταν για τις προπονήσεις.
Παραπομπές
Ζιντιρίδης Ζιντιρίδης Κατηγορία:Έλληνες της Γεωργίας
Ελένη Ασανίνα Καντακουζηνή
Η  Ελένη Καντακουζηνή (1313 - 1394) ήταν Κόμισσα των Σαλώνων την χρονική περίοδο 1380–1394 επιτροπεύοντας την κόρη της Μαρία Φαδρίκ. Ήταν κόρη του Δεσπότη του Μωρέως Ματθαίου Καντακουζηνού, αδελφή του Δημητρίου και εγγονή του Αυτοκράτορα Ιωάννη ΣΤ΄ Καντακουζηνού. Μητέρα της ήταν η Ειρήνη Παλαιολογίνα, κόρη του Δημητρίου δεσπότη (υιού του Ανδρονίκου Β').
Γύρω στο 1368 παντρεύτηκε τον Κόμη της Μάλτας και των Σαλώνων δον Λουδοβίκο Φρειδερίκο της Αραγώνας, και μετά τον θάνατό του το 1380 ανέλαβε την κομητεία. Αναφέρεται δεσποτική και θαρραλέα. Προσπάθησε να παντρέψει την κόρη της με κάποιον σπουδαίο γόνο οικογένειας με σκοπό να διατηρήσει τα φέουδά της και τελικά την πάντρεψε, λίγο πριν το θάνατό της, το 1394 με τον Οθωμανό σουλτάνο Βαγιαζίτ Α΄.
Πηγές
Κατηγορία:Αυθέντες και Κόμητες των Σαλώνων Ελενη
Λότσε
Το Λότσε (Νεπαλικά: ल्होत्से; 洛子峰 Luòzǐ Fēng, =ལྷོ་རྩེ Lhozê) είναι το τέταρτο υψηλότερο βουνό στη Γη και συνδέεται με το Έβερεστ μέσω του Νότιου Περάσματος. Η λέξη Λότσε σημαίνει 'Νότια Κορυφή' στα Θιβετιανά. Εκτός από την κύρια κορυφή του 8516 m από τη στάθμη της θάλασσας (Ανατολικά) υπάρχει το Μεσαίο Λότσε 8414 m και το Λότσε Σαρ 8383 m. Βρίσκεται στα σύνορα μεταξύ του Θιβέτ της Κίνας και της περιοχής Κούμπου του Νεπάλ, στην περιοχή Κούμπου Χιμάλ.
Ορειβασία
Πρώιμη προσπάθεια ανάβασης του Λότσε έγινε το 1955 από τη Διεθνή Ιμαλαϊκή Αποστολή, με επικεφαλής τον Νόρμαν Ντίρενφουρτ. Στην αποστολή συμμετείχαν δύο Αυστριακοί χαρτογράφοι, ο Έρβιν Σνάιντερ και ο Ερνστ Σεν και δύο Ελβετοί, ο Μπρούνο Σπίριγκ και ο Άρτουρ Σπέλερ. Επίσης, για πρώτη φορά στην περιοχή των Ιμαλαΐων συμμετείχαν Αμερικανοί, ο Τζορτζ Ίρβινγκ Μπελ και ο Ρίτσαρντ ΜακΓκόουαν. Ο Νεπαλέζος μεσολαβητής αξιωματικός ήταν ο Γκάγια Νάντα Βαΐντια. Η αποστολή συνοδευόταν από 200 βαστάζους και αρκετούς Σέρπα ορειβάτες .Μετά από μια σύντομη ματιά στις επικίνδυνες νότιες πλαγιές του Λότσε, η αποστολή στράφηκε στις βορειοδυτική όψη του Λότσε, στην οποία έφθασε σε υψόμετρο 8100 m. Εκεί συνάντησαν ισχυρούς ανέμους και χαμηλές θερμοκρασίες. Υπό την καθοδήγηση του Σνάιντερ ολοκλήρωσαν τον πρώτο χάρτη της περιοχής του Έβερεστ (1:50.000 φωτογραμμετρικό). Η αποστολή τράβηξε αρκετά φιλμ για τοπικά πολιτισμικά θέματα και έκανε πρώτες αναβάσεις σε μικρότερες κορυφές της περιοχής Κούμπου.
Η υψηλότερη κορυφή του Λότσε κατακτήθηκε στις 18 Μαΐου 1956 από την ελβετική ομάδα του Ερνστ Ράις και του Φριτς Λούσινγκερ Από την Αποστολή Όρος Έβερεστ/Λότσε. Στις 12 Μαΐου 1970, ο Σιπ Μάγερλ και ο Ρολφ Γουόλτερ από την Αυστρία έκαναν την πρώτη ανάβαση του Λότσε Σαρ. Η μεσαία κορυφή Λότσε Μιντλ παρέμεινε για μεγάλο διάστημα το υψηλότερο απάτητο σημείο στη Γη. Στις 23 Μαΐου η πρώτη ανάβαση έγινε από τους Ευγκένι Βινογκράτσκι, Σεργκέι Τιμοφέεβ, Αλεξέι Μπολότοβ και Πιοτρ Κουζνέτσοφ μέλη ρωσικής αποστολής.
Η στάνταρ διαδρομή ακολουθεί το ίδιο μονοπάτι με τη διαδρομή του Έβερεστ προς το Νότιο Πέρασμα έως την Κατασκήνωση 3. Κατόπιν οι διαδρομές χωρίζουν και οι ορειβάτες που έχουν ως στόχο το Έβερεστ φεύγουν αριστερά, προς το Νότιο Πέρασμα, ενώ οι ορειβάτες που στοχεύουν στο Λότσε φεύγουν δεξιά προς την όψη του Λότσε. Το τελευταίο τμήμα προς την κορυφή οδηγεί μέσα από μία στενη χαράδρα ως την κύρια κορυφή του Λότσε.
Έως τον Δεκέμβριο του 2009, 371 έφτασαν στην κορυφή του Λότσε και 21 πέθαναν προσπαθώντας.
Έλληνες ορειβάτες στο Λότσε
Η πρώτη ανάβαση Έλληνα στο Λότσε έγινε στις 19 Μαϊου 2008 από τον Ζαχαρία Κυριακάκη, ενώ η πρώτη Ελληνίδα ήταν η Χριστίνα Φλαμπούρη στις 14 Μαΐου 2019. Στην ίδια αποστολή με την Φλαμπούρη, ανέβηκε και ο Αντώνης Σύκαρης.
Εξωτερικού σύνδεσμοι
Κατηγορία:Βουνά του Νεπάλ Κατηγορία:Βουνά της Κίνας Κατηγορία:Βουνά του Θιβέτ
Δράκος του Βάβελ
Ο Δράκος του Βάβελ (Smok Wawelski), γνωστός και ως ο Δράκος του Λόφου Βάβελ, είναι διάσημος δράκος στην πολωνική μυθολογία.
Τριτοταγής δομή πρωτεΐνης
Η τριτοταγής δομή πρωτεΐνης είναι το τρισδιάστατο σχήμα μιας πρωτεΐνης. Η τριτοταγής δομή θα έχει μία πολυπεπτιδική αλυσίδα "σκελετού" με μία ή περισσότερες δευτεροταγείς δομές πρωτεΐνης, τις πρωτεϊνικές περιοχές. Οι πλευρικές αλυσίδες του αμινοξέος μπορεί να αλληλεπιδράσουν και να συνδεθούν με διάφορους τρόπους. Οι αλληλεπιδράσεις και οι δεσμοί των πλευρικών αλυσίδων μέσα σε μια συγκεκριμένη πρωτεΐνη καθορίζουν την τριτοταγή δομή της. Η τριτοταγής δομή της πρωτεΐνης ορίζεται από τις ατομικές συντεταγμένες της. Αυτές οι συντεταγμένες μπορεί να αναφέρονται είτε σε μια πρωτεϊνική περιοχή είτε σε ολόκληρη την τριτοταγή δομή. Κάποιες τριτοταγείς περιοχές μπορεί να διπλώνονται σε τεταρτοταγή δομή.
Δράκος του Βάβελ
Σύμφωνα με την πιο παλαιά αφήγηση (13ος αιώνας), ένας δράκος μάστιζε την πρωτεύουσα της Κρακοβίας, η οποία ιδρύθηκε από τον θρυλικό βασιλιά Κράκο. Το ανθρωποφάγο τέρας κατευναζόταν με μια εβδομαδιαία μερίδα βοοειδών, μέχρι που τελικά νικήθηκε από τους γιους του βασιλιά χρησιμοποιώντας ως δόλωμα αγελάδες γεμισμένες με θείο. Αλλά ο νεότερος πρίγκιπας, Κράκος ο νεότερος, δολοφόνησε τον μεγαλύτερο αδερφό του για να πάρει τα εύσημα, και στη συνέχεια εξορίστηκε. Κατά συνέπεια, η Πριγκίπισσα Βάντα έπρεπε να διαδεχθεί το βασίλειο. Αργότερα, σε ένα χρονικό του 15ου αιώνα, τα ονόματα των πριγκίπων αλλάξαν, με τον πρεσβύτερο ως «Κράκο το νεότερο» και τον νεότερο ως Λεχ. Έδωσε επίσης στον ίδιο τον βασιλιά τα εύσημα για το τέχνασμα της γεμισμένης με θείο αγελάδας. Ένας ακόμη μεταγενέστερος χρονικογράφος (Μάρτσιν Μπιέλσκι, 1597) απέδωσε το τέχνασμα σε έναν τσαγκάρη ονόματι Σκουμπ, ή Σκούμπα, προσθέτοντας ότι η «Σπηλιά του Δράκου» βρίσκεται κάτω από το Κάστρο Βάβελ (στο λόφο Βάβελ στην όχθη του ποταμού Βιστούλα).
Τριτοταγής δομή πρωτεΐνης
Ιστορικό
Η επιστήμη της τριτοταγούς δομής των πρωτεϊνών έχει εξελιχθεί από μία υπόθεση σε έναν λεπτομερή ορισμό. Παρόλο που ο Εμίλ Φίσερ είχε προτείνει ότι οι πρωτεΐνες αποτελούνται από αλυσίδες πολυπεπτιδίων και πλευρικές αλυσίδες αμινοξέων, ήταν η Dorothy Maud Wrinch που ενσωμάτωσε την γεωμετρία στην πρόβλεψη των πρωτεϊνικών δομών. Η Wrinch το απέδειξε με το μοντέλο "κυκλόλη", την πρώτη πρόβλεψη της δομής μιας σφαιρικής πρωτεΐνης. Οι σύγχρονες μέθοδοι είναι σε θέση να προσδιορίσουν, χωρίς πρόβλεψη, τριτοταγείς δομές εντός 5 Å (0,5 nm) για μικρές πρωτεΐνες (<120 υπολείμματα) και, υπό ευνοϊκές συνθήκες, βέβαιες δευτεροταγείς προβλέψεις δομής.
Δράκος του Βάβελ
Λογοτεχνική ιστορία
Η παλαιότερη γνωστή αφήγηση της ιστορίας προέρχεται από το έργο του 13ου αιώνα που αποδίδεται στον επίσκοπο της Κρακοβίας και ιστορικό της Πολωνίας, Βιντσέτι Καντουούμπεκ.
Τριτοταγής δομή πρωτεΐνης
Θερμοσταθερότητα
Μια πρωτεΐνη διπλωμένη στη φυσική κατάσταση ή διαμόρφωση της έχει συνήθως χαμηλότερη ελεύθερη ενέργεια Γκιμπς (ένας συνδυασμός ενθαλπίας και εντροπίας) από την ξεδιπλωμένη διαμόρφωση. Μια πρωτεΐνη τείνει προς διαμορφώσεις χαμηλής ενέργειας, οι οποίες θα καθορίσουν την πτυχή της πρωτεΐνης στο κυτταρικό περιβάλλον. Επειδή πολλές παρόμοιες διαμορφώσεις θα έχουν παρόμοιες ενέργειες, οι δομές πρωτεϊνών είναι δυναμικές, κυμαίνονται μεταξύ ενός μεγάλου μεγέθους αυτών των παρόμοιων δομών.
Δράκος του Βάβελ
Πολωνικό Χρονικό (13 αι.)
Σύμφωνα με το Chronica seu originale regum et principum Poloniae του Βιντσέτι Καντουούμπεκ, ένας δράκος εμφανίστηκε κατά τη διάρκεια της βασιλείας του βασιλιά Κράκου (Grakchus).
Τριτοταγής δομή πρωτεΐνης
Θερμοσταθερότητα
Οι σφαιρικές πρωτεΐνες (Globular proteins) έχουν έναν πυρήνα υπολειμμάτων υδρόφοβου αμινοξέος και μια επιφανειακή περιοχή εκτεθειμένη στο νερό - φορτισμένη, με υδρόφιλα υπολείμματα. Αυτή η διάταξη μπορεί να σταθεροποιήσει τις αλληλεπιδράσεις μέσα στην τριτογενή δομή. Παραδείγματος χάρη, σε εκκρινόμενες πρωτεΐνες, οι οποίες δεν λούζονται σε κυτταρόπλασμα, οι δισουλφιδικοί δεσμοί μεταξύ υπολειμμάτων κυστεΐνης βοηθούν στη διατήρηση της τριτοταγούς δομής. Υπάρχει μια ομοιότητα σταθερών τριτογενών δομών που παρατηρούνται σε πρωτεΐνες διαφορετικής λειτουργίας και διαφορετικής εξέλιξης. Παραδείγματος χάρη, το βαρέλι TIM, που ονομάζεται έτσι για το ένζυμο τριφωσφορική ισομεράση, είναι μια κοινή τριτοταγής δομή όπως και το εξαιρετικά σταθερό, διμερές, σπειροειδές σπείρωμα. Ως εκ τούτου, οι πρωτεΐνες μπορούν να ταξινομηθούν από τις δομές που κατέχουν. Οι βάσεις δεδομένων πρωτεϊνών που χρησιμοποιούν μια τέτοια ταξινόμηση περιλαμβάνουν την  δομική ταξινόμηση των πρωτεϊνών (Structural Classification of Proteins (SCOP))  και τη  κλάση, αρχιτεκτονική, τοπολογία, ομόλογη υπεροικογένεια (CATH (Class, Architecture, Topology, Homologous superfamily)) .
Κινητικές παγίδες (Kinetic traps)
Η αναδίπλωση της κινητικής μπορεί να παγιδεύσει μια πρωτεΐνη σε υψηλή-ενεργειακή διαμόρφωση, δηλαδή μια ενδιάμεση διαμόρφωση υψηλής ενέργειας εμποδίζει την πρόσβαση στη διαμόρφωση χαμηλότερης ενέργειας. Η διαμόρφωση υψηλής ενέργειας μπορεί να συμβάλει στη λειτουργία της πρωτεΐνης. Παραδείγματος χάρη, η πρωτεΐνη αιμοσυγκολλητίνη (hemagglutinin) της γρίπης είναι μια απλή πολυπεπτιδική αλυσίδα η οποία όταν ενεργοποιείται, διασπάται πρωτεολυτικά για να σχηματίσει δύο πολυπεπτιδικές αλυσίδες. Οι δύο αλυσίδες συγκρατούνται σε διαμόρφωση υψηλής ενέργειας. Όταν το τοπικό pH πέσει, η πρωτεΐνη υφίσταται μια ενεργειακά ευνοϊκή διαμόρφωση αναδιάταξης που επιτρέπει σε αυτήν να διεισδύσει στην κυτταρική μεμβράνη του ξενιστή.
Μετασταθερότητα
Κάποιες τριτοταγείς πρωτεϊνικές δομές μπορεί να υπάρχουν σε μακροχρόνιες καταστάσεις που δεν είναι η αναμενόμενη πιο σταθερή κατάσταση. Παραδείγματος χάρη, πολλοί (αναστολείς πρωτεάσης σερίνης) δείχνουν αυτήν τη μετασταθερότητα. Υποβάλλονται σε διαμορφωτική αλλαγή όταν ένας βρόχος της πρωτεΐνης κόβεται από μια πρωτεάση.
Πρωτεΐνες συνοδείας (τσαπερόνια) (Chaperone proteins)
Θεωρείται συνήθως ότι η φυσική κατάσταση μιας πρωτεΐνης είναι επίσης η πιο θερμοδυναμικά σταθερή και ότι μια πρωτεΐνη θα φθάσει στην φυσική της κατάσταση, δεδομένης της χημικής κινητικής της, πριν να μεταφραστεί. Η πρωτεΐνη συνοδείας εντός του κυτταροπλάσματος ενός κυττάρου βοηθά ένα νεοσυντεθέν πολυπεπτίδιο να επιτύχει τη φυσική του κατάσταση. Ορισμένες πρωτεΐνες συνοδείας είναι ιδιαίτερα εξειδικευμένες στη λειτουργία τους, παραδείγματος χάρη, η πρωτεϊνική δισουλφιδική ισομεράση. Άλλες είναι γενικές στη λειτουργία τους και μπορούν να βοηθήσουν τις περισσότερες σφαιρικές πρωτεΐνες, παραδείγματος χάρη, το προκαρυωτικό σύστημα πρωτεϊνών GroEL/GroES και την ομόλογη ευκαρυωτική πρωτεΐνη θερμικού πλήγματος (σοκ) (το σύστημα Hsp60 / Hsp10).
Κυτταροπλασματικό περιβάλλον
Η πρόβλεψη της τριτοταγούς δομής της πρωτεΐνης βασίζεται στη γνώση της πρωτογενούς δομής της πρωτεΐνης και στη σύγκριση της πιθανής προβλεπόμενης τριτοταγούς δομής με γνωστές τριτοταγείς δομές στις πρωωτεϊνικές τράπεζες δεδομένων. Αυτό λαμβάνει υπόψη μόνο το κυτταροπλασματικό περιβάλλον που υπάρχει τη στιγμή της πρωτεϊνικής σύνθεσης στο βαθμό που ένα παρόμοιο κυτταροπλασματικό περιβάλλον μπορεί επίσης να έχει επηρεάσει τη δομή των πρωτεϊνών που καταγράφηκαν στην τράπεζα δεδομένων πρωτεϊνών.
Σύνδεση προσδέτη
Η δομή μιας πρωτεΐνης, για παράδειγμα ενός ενζύμου, μπορεί να αλλάξει κατά τη δέσμευση των φυσικών προσδετών της, για παράδειγμα ένας συμπαράγοντας. Σε αυτήν την περίπτωση, η δομή της πρωτεΐνης που συνδέεται με τον προσδέτη είναι γνωστή ως ολοδομή, της μη δεσμευμένης πρωτεΐνης ως δομή apo.
Προσδιορισμός
Η γνώση της τριτοταγούς δομής των διαλυτών σφαιρικών πρωτεϊνών είναι πιο προηγμένη από εκείνη των μεμβρανικών πρωτεϊνών, επειδή οι πρώτες είναι πιο εύκολο να μελετηθούν με τη διαθέσιμη τεχνολογία.
Κρυσταλλογραφία ακτίνων Χ
Η κρυσταλλογραφία ακτίνων-Χ είναι το πιο κοινό εργαλείο που χρησιμοποιείται για τον προσδιορισμό της πρωτεϊνικής δομής. Παρέχει υψηλή ανάλυση της δομής αλλά δεν δίνει πληροφορίες σχετικά με την ευελιξία διαμόρφωσης της πρωτεΐνης.
Πυρηνικός μαγνητικός συντονισμός (NMR)
Ο NMR πρωτεΐνης δίνει συγκριτικά χαμηλότερη ανάλυση της πρωτεϊνικής δομής. Περιορίζεται σε μικρότερες πρωτεΐνες. Ωστόσο, μπορεί να παρέχει πληροφορίες σχετικά με τις διαμορφωτικές αλλαγές μιας πρωτεΐνης σε διάλυμα.
Κρυογονική ηλεκτρονική μικροσκοπία
Η κρυογονική ηλεκτρονική μικροσκοπία (cryo-EM) μπορεί να δώσει πληροφορίες για την τριτοταγή και την τεταρτοταγή δομή μιας πρωτεΐνης. Είναι ιδιαίτερα κατάλληλη για μεγάλες πρωτεΐνες και συμμετρικά σύμπλοκα πρωτεϊνικών υπομονάδων.
Συμβολομετρία διπλής πόλωσης
Η συμβολομετρία διπλής πόλωσης παρέχει συμπληρωματικές πληροφορίες σχετικά με τις επιφανειακά συλλαμβανόμενες πρωτεΐνες. Βοηθά στον καθορισμό των αλλαγών δομής και διαμόρφωσης με την πάροδο του χρόνου.
Αλγόριθμος πρόβλεψης
Το έργο Folding@home στο Πανεπιστήμιο Στάνφορντ είναι μια ερευνητική προσπάθεια κατανεμημένης πληροφορικής που χρησιμοποιεί περίπου 5 petaFLOPS (≈10 x86 petaFLOPS) του διαθέσιμου υπολογιστή. Στόχος του είναι να βρει έναν αλγόριθμο που θα προβλέπει σταθερά τριτοταγείς και τεταρτοταγείς δομές πρωτεΐνης, δεδομένης της αλληλουχίας αμινοξέων της πρωτεΐνης και των κυτταρικών συνθηκών της.
Μπορείτε να βρείτε έναν κατάλογου λογισμικού για την πρόβλεψη της τριτοταγούς δομής των πρωτεϊνών στο List of protein structure prediction software.
Ασθένειες συσσωμάτωσης πρωτεϊνών
Οι ασθένειες συσσωμάτωσης πρωτεϊνών όπως η νόσος Αλτσχάιμερ και η Νόσος του Χάντινγκτον καθώς και οι ασθένειες κακοδιπλωμένων πρωτεϊνών (πρίον, prion) όπως η Νόσος των Τρελών Αγελάδων μπορούν να κατανοηθούν καλύτερα με την κατασκευή (και την ανασυγκρότηση) προτύπων ασθένειας. Αυτό γίνεται προκαλώντας την ασθένεια σε πειραματόζωα, παραδείγματος χάρη, χορηγώντας μια τοξίνη, όπως η MPTP για να προκαλέσει τη νόσο του Πάρκινσον ή μέσω γενετικής μηχανικής. Η Πρόβλεψη της δομής των πρωτεϊνών είναι ένας νέος τρόπος δημιουργίας προτύπων ασθενειών, τα οποία ενδέχεται να αποφεύγουν τη χρήση ζώων.
Έργο ανάκτησης τριτοταγούς δομής πρωτεϊνών (CoMOGrad)
Η αντιστοίχιση των προτύπων στην τριτοταγή δομή μιας δεδομένης πρωτεΐνης με τεράστιο αριθμό γνωστών τριτοταγών δομών πρωτεϊνών και η ανάκτηση των πιο παρόμοιων με ταξινομημένη σειρά βρίσκεται στην καρδιά πολλών ερευνητικών τομέων, όπως η πρόβλεψη της λειτουργίας νέων πρωτεϊνών, η μελέτη της εξέλιξης, η διάγνωση ασθενειών, η ανακάλυψη φαρμάκων, σχεδιασμός αντισωμάτων κ.λπ. Το έργο CoMOGrad στο BUET είναι μια ερευνητική προσπάθεια για τη δημιουργία μιας εξαιρετικά γρήγορης και πολύ ακριβούς μεθόδου για την ανάκτηση τριτοταγών δομών πρωτεϊνών και την ανάπτυξη διαδικτυακού εργαλείου με βάση τα αποτελέσματα της έρευνας.
Εξωτερικοί σύνδεσμοι
Κατηγορία:Δομή της πρωτεΐνης
Dear Basketball
To Dear Basketball είναι μία αμερικανική ταινία κινουμένων σχεδίων μικρού μήκους, του 2017, σε σκηνοθεσία Γκλεν Κιν και σε σενάριο και αφήγηση Κόμπι Μπράιαντ, ενώ τη μουσική έγραψε ο Τζον Γουίλιαμς. Η ταινία είναι βασισμένη στο γράμμα που έγραψε ο Μπράιαντ, στο The Players' Tribune, στις 29 Νοεμβρίου 2015, ανακοινώνοντας την απόσυρσή του από την ενεργό δράση.
Η διανομή της ταινίας έγινε διαδικτυακά από την go90. Ο τίτλος της ταινίας πάρθηκε από τον τίτλο του γράμματος του Μπράιαντ και το animation έγινε σε συνσυνεργασία των Granity Studios και Believe Entertainment Group. Το έργο, κέρδισε το Όσκαρ Καλύτερης Ταινίας Κινουμένων Σχεδίων Μικρού Μήκους, το 2017. Ο Μπράιαντ, έτσι, έγινε ο πρώτος επαγγελματίας αθλητής που λαμβάνει Όσκαρ, ενώ, ο Κιν, παλιός animator της Disney, το κερδίζει για πρώτη φορά.
Πλοκή
Κατά την παραμονή της απόσυρσής του από το NBA, ο Κόμπι Μπράιαντ, περιγράφει την αγάπη του για το άθλημα, η οποία ξεκινά από την παιδική του ηλικία. Περιγράφοντας από τα παιδικά του όνειρα έως και το τέλος της 20ετής ένδοξης καριέρας του, αναφέροντας τι έχει δώσει ο ένας στον άλλον (το μπάσκετ και ο εαυτός του).
Δράκος του Βάβελ
Πολωνικό Χρονικό (13 αι.)
Το αρχικό λατινικό κείμενο του Καντουούμπεκ στην πραγματικότητα αναφέρεται στον δράκο ως ολοφάγος (πολωνική στιλπνότητα: całożerca,, «αυτός που καταπίνει κάτι ολόκληρο»), που ήταν ένας νεολογισμός που είχε επινοήσει. Στην πολωνική μετάφραση του έργου, το τέρας αποδίδεται ως ο «άπληστα καταπίνων δράκος».
Ο δράκος απαιτούσε εβδομαδιαίο τάισμα με βοοειδή, διαφορετικά θα καταβρόχθιζε τους ανθρώπους. Με την ελπίδα να σκοτώσει τον δράκο, ο Κράκος κάλεσε τους δύο γιους του. Δεν μπόρεσαν, ωστόσο, να νικήσουν το πλάσμα μόνοι τους, έτσι σκέφτηκαν ένα κόλπο. Το τάισαν ένα τομάρι βοοειδούς γεμάτο με θείο που σιγόκαιγε, προκαλώντας τον πύρινο θάνατό του. Μετά την επιτυχία, ο νεότερος πρίγκιπας (αναφέρεται ως «Κράκος ο νεότερος», iunior Graccus, młodsy Grakus) σκότωσε τον μεγαλύτερο αδερφό του, κατηγορώντας τον δράκο για το θάνατο. Αλλά το έγκλημά του αποκαλύφθηκε σύντομα και εκδιώχθηκε από τη χώρα. Στη συνέχεια, η Πριγκίπισσα Βάντα έπρεπε να αποδεχθεί τη βασιλεία.
Dear Basketball
Κριτική
Στο Rotten Tomatoes, η ταινία έλαβε ένα μέσο όρο κριτικών 75%.
Δράκος του Βάβελ
Παράγωγα χρονικά
Μεταξύ των μεταγενέστερων χρονικών που προέρχονται από το έργο Χρονικό της Μείζονος Πολωνίας (<1296) του Βιντσέτι Καντουούμπεκ, δεν αναφέρεται καθόλου ο δράκος, ενώ το Χρονικό της Ντζιέζβα (Kronika Dzierzwy, 14ος αιώνας) ακολούθησε αμέσως μετά τον Καντουούμπεκ. Και τα δύο αυτά χρονικά υποστηρίζουν ότι ο Κράκος ο νεότερος είναι ο νεότερος πρίγκιπας, και κρατούν τον μεγαλύτερο αδερφό ανώνυμο.
Dear Basketball
Εξωτερικοί σύνδεσμοι
Κατηγορία:Ταινίες του 2017 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Ταινίες βραβευμένες με Όσκαρ Καλύτερων Κινουμένων Σχεδίων Μικρού Μήκους Κατηγορία:Ταινίες με μουσική σύνθεση Τζον Γουίλιαμς Κατηγορία:Αμερικανικές ταινίες κινουμένων σχεδίων μικρού μήκους Κατηγορία:Κόμπι Μπράιαντ
Δράκος του Βάβελ
Παράγωγα χρονικά
Το χρονικό του 15ου αιώνα του Γιαν Ντουούγκος, ωστόσο, αντάλλαξε τους ρόλους των πριγκίπων, ισχυριζόμενος ότι ο νεότερος γιος που ονομαζόταν Λεχ ήταν ο δολοφόνος, ενώ ο μεγαλύτερος γιος με το όνομα Κράκος ο νεότερος ήταν το θύμα. Η ιδέα για το σχέδιο να σκοτωθεί ο δράκος (ολοφάγος) πιστώνεται στον ίδιο τον βασιλιά Κράκο, όχι στους γιους του, επειδή ο βασιλιάς φοβόταν ότι μπορεί να πραγματοποιηθεί μαζική έξοδος από την πόλη και διατάζει να γεμίσουν το τομάρι με εύφλεκτες ουσίες, δηλαδή θείο (próchno, cauma), κερί και πίσσα και να του βάλουν φωτιά. Ο δράκος έφαγε το φλεγόμενο γεύμα και πέθανε αναπνέοντας φωτιά λίγο πριν πεθάνει. Ο Ντουούγκος προσθέτει επίσης τη λεπτομέρεια ότι ο δράκος ζούσε σε μια σπηλιά του λόφου Βάβελ πάνω στην οποία ο βασιλιάς Κράκος είχε χτίσει το κάστρο του. Σε κάθε περίπτωση, η αδελφοκτονία εξορίζεται, οπότε η αδερφή τους, η Πριγκίπισσα Βάντα, πρέπει να ανέβει στον θρόνο.
Μνημεία
αριστερά|μικρογραφία| Ένα υποτιθέμενο κόκκαλο δράκου κρέμεται έξω από τον [[Καθεδρικός Ναός της Κρακοβίας|Καθεδρικός Ναός του Βάβελ στην Κρακοβία]] μικρογραφία| [[Δράκος του Βάβελ (άγαλμα)|Άγαλμα του Δράκου του Βάβελ από τον Μπρονίσουαφ Χρόμι]] Το υποτιθέμενο Σπήλαιο του Δράκου του Βάβελ (Smocza Jama) κάτω από το Κάστρο Βάβελ εξακολουθεί να υπάρχει, στον χώρο στην άκρη του ποταμού Βιστούλα, το οποίο είναι επισκέψιμο. Το συγκεκριμένο σπήλαιο φέρεται να περιγράφηκε για πρώτη φορά περίπου το 1190, δηλαδή, στην πρώτη αφήγηση του μύθου από τον Καντουούμπεκ, αν και ο χρονικογράφος ανέφερε απλώς ότι το θηρίο κατοικούσε σε μια «κοιλότητα ενός βράχου », δηλ. «μια σπηλιά ».
Ένα μεταλλικό γλυπτό του Δράκου του Βάβελ, που σχεδιάστηκε το 1969 από τον Μπρονίσουαφ Χρόμι, τοποθετήθηκε μπροστά από το Σπήλαιο του Δράκου το 1972. Ο δράκος έχει επτά κεφάλια, αλλά συχνά οι άνθρωποι πιστεύουν ότι έχει ένα κεφάλι και έξι μπροστινά πόδια. Προς διασκέδαση των θεατών, αναπνέει φωτιά κάθε λίγα λεπτά, χάρη σε ένα ακροφύσιο φυσικού αερίου που είναι εγκατεστημένο στο στόμα του γλυπτού.
Μπροστά από την είσοδο του καθεδρικού ναού, κρέμονται σε μια αλυσίδα οστά από φάλαινες ή πλάσματα του Πλειστόκαινου, τα οποία βρέθηκαν και μεταφέρθηκαν στον καθεδρικό ναό κατά τους μεσαιωνικούς χρόνους ως υπολείμματα δράκου. Πιστεύεται ότι ο κόσμος θα φτάσει στο τέλος του όταν τα οστά θα πέσουν στο έδαφος. Ο δρόμος που οδηγεί στις όχθες του ποταμού που οδηγεί προς το κάστρο είναι η ulica Smocza, που μεταφράζεται ως «Οδός Δράκου».
Εξωτερικοί σύνδεσμοι
Βαβελ Δρακος Κατηγορία:Βάβελ Κατηγορία:Θρύλοι της Πολωνίας Κατηγορία:Πολιτισμός στην Κρακοβία Κατηγορία:Λαογραφία στην Πολωνία
Έλλιοτ Πέιτζ
Ο Έλλιοτ Πέιτζ (Elliot Page, γεννηθείς Έλλεν Πέιτζ , Ellen Page, 21 Φεβρουαρίου 1987, Χάλιφαξ, Καναδάς) είναι Καναδός ηθοποιός και παραγωγός ταινιών. Έγινε γνωστός για τον ρόλο του στην ταινία αρχικά, και μετέπειτα και τηλεοπτική σειρά Pit Pony (1997–2000) για τον οποίο έλαβε υποψηφιότητα για το Βραβείο Young Artist, όπως και για τους ρόλους του στη σειρά Trailer Park Boys (2002) και ReGenesis (2004). Έχει επίσης λάβει αναγνώριση για τον ρόλο στην ταινία Hard Candy (2004) για τον οποίο κέρδισε και το βραβείο της Ένωσης Κριτών Κινηματογράφου του Ώστιν.
Η κινηματογραφική του ανακάλυψη έγινε με τον ομότιτλο ρόλο στην ταινία του Τζέισον Ρέιτμαν Juno (2007), για τον οποίο έλαβε υποψηφιότητες για Όσκαρ, βραβείο BAFTA, Βραβείο Broadcast Film Critics Association, βραβείο χρυσής σφαίρας και βραβείο Σωματείου Ηθοποιών. Έλαβε έπαινο και για τους ρόλους του στα: The Tracey Fragments (2007), Whip It (2009), Super (2010), Inception (2010) και Tallulah. (2016).
Έπαιξε την Kitty Pryde στην ταινία X-Men: Η Τελική Αναμέτρηση (2006) και X-Men: Ημέρες ενός Ξεχασμένου Μέλλοντος (2014). Παρήγαγε την ταινία Freeheld (2015) στην οποία και πρωταγωνίστησε, ενώ έκανε το σκηνοθετικό του ντεμπούτο με το ντοκιμαντέρ There's Something in the Water. (2019). Από το 2019, έχει υιοθετήσει τον ρόλο της Vanya Hangreeves στη σειρά The Umbrella Academy του Netflix.
Τον Φεβρουάριο του 2014 ανακοίνωσε πως είναι λεσβία, ενώ τον Δεκέμβριο του 2020 αποκάλυψε δημόσια ότι αυτοπροσδιορίζεται ως διεμφυλικό άτομο. Έτσι έγινε ο πρώτος ανοιχτά διεμφυλικός άνδρας που εμφανίστηκε στο εξώφυλλο του περιοδικού Time.
Πρώτα χρόνια
Γεννήθηκε στις 21 Φεβρουαρίου του 1987 στο Χάλιφαξ από την Μάρθα Φίλποτς, δασκάλα και τον Ντένις Πέιτζ, σχεδιαστή γραφικών. Παρακολούθησε το Halifax Grade School μέχρι το γυμνάσιο και αργότερα το Queen Elizabeth High School. Αφού αποφοίτησε από το Shambhala School το 2005, έζησε στο Τορόντο για δύο χρόνια σπουδάζοντας στο Vaughan Road Academy, μαζί με τον στενό του φίλο και Καναδό ηθοποιό Μαρκ Ρένταλ.
Καριέρα
1997–2004: Πρώιμο έργο
Πρωτοεμφανίστηκε στον κινηματογραφικό φακό στην ηλικία των δέκα ετών όταν πρωταγωνίστησε ως Μάγκι ΜακΚλιν στην τηλεοπτική ταινία Pit Pony της CBC , όπου αργότερα εξελίχθηκε σε τηλεοπτική σειρά με τον ίδιο τίτλο (1999-2000). Για τον ρόλο αυτό, έλαβε υποψηφιότητα για Βραβείο Young Artis t. Το 2002 υποδύθηκε τον ρόλο της Joanie στην ταινία Marion Bridge και της Treena Lahey στην τηλεοπτική σειρά Trailer Park Boys (για πέντε επεισόδια)
Είχε επίσης ρόλους στις ταινίες Touch & Go, Love that Boy, Homeless to Harvard: The Liz Murray Story και Ghost Cat. Για το τελευταίο, κέρδισε το βραβείο Gemini. Το 2004, πρωταγωνίστησε στο δράμα Wilby Wonderful, για το οποίο κέρδισε ένα βραβείο στο Atlantic Film Festival και ήταν υποψήφιος για Genie Award. Την ίδια χρονιά, είχε έναν ρόλο στην πρώτη σεζόν της σειράς ReGenesis, ως Lilith Sandström, κόρη ενός από τους πρωταγωνιστές.
Παραπομπές
Κατηγορία:ΛΟΑΤ πρόσωπα από τον Καναδά Κατηγορία:Καναδοί ηθοποιοί κινηματογράφου Κατηγορία:Καναδοί ηθοποιοί τηλεόρασης Κατηγορία:Καναδοί ηθοποιοί φωνής Κατηγορία:Τρανς άτομα Κατηγορία:Μη-δυαδικά άτομα
Αποστολή Αγίου Βενιαμίν Ιεροσολύμων
Η Αποστολή Αγίου Βενιαμίν (ρωσικά: Вениаминское подворье) ήταν ίδρυμα το οποίο ανήκε στην Ορθόδοξη Αυτοκρατορική Εταιρεία Παλαιστίνης για την φιλοξενία των Ρώσων προσκυνητών στους Αγίους Τόπους. Ευρισκόταν επί της Οδού των Προφητών στα Ιεροσόλυμα και κατεδαφίστηκε το 2010.
Ιστορία
Στις 16 Μαρτίου 1887, μια οικία αγοράστηκε από τον Ιερομόναχο Βενιαμίν, μέλους της Ρωσικής Αποστολής Ιεροσολύμων, η οποία δραστηριοποιείτο στους Αγίους Τόπους από το 1865. Είχε την πρόθεση μετατροπής της συγκεκριμένης οικίας σε χώρο φιλοξενία των γυναικών, οι οποίες πραγματοποιούσαν προσκύνημα στα Ιεροσόλυμα, καθώς και για εκείνες οι οποίες επιθυμούσαν να αποβιώσουν ευρισκόμενες στους Αγίους Τόπους. Ανέθεσε την διεύθυνσή του στην Ξένια Χομούτοβα, η οποία δεν μπόρεσε να εγκατασταθεί στο κτίριο παρά μονάχα δύο χρόνια αργότερα, καθώς οι ένοικοι του προηγούμενου ιδιοκτήτη αρνούνταν να αποχωρήσουν της οικίας. Το 1891, ο Πατέρας Βενιαμίν, ο οποίος ήταν, ήδη, ογδόντα ετών, παρέδωσε την ιδιοκτησία της οικίας στην Ορθόδοξη Αυτοκρατορική Εταιρεία Παλαιστίνης, η οποία της έδωσε το όνομα του Αγίου Βενιαμίν. Ο καθαγιασμός της πύλης της έλαβε χώρα στις 5 Ιουνίου 1892. Αποτελείτο από μία διπλή σιδερένια πύλη, η οποία πλαισιωνόταν από ένα πέτρινο τόξο διακοσμημένο με μια μαρμάρινη πλάκα φέρουσα χρυσά γράμματα και πλαισιωμένα από δύο κολόνες οι οποίες και έφεραν το κυκλικού σχήματος έμβλημα της Εταιρείας, ενώ η καθεμιά τους έφερε στην κορυφή της μια λίθινη σφαίρα. Το κόστος της ανήλθε στους εκατό χρυσούς ναπολέοντες.
Τον Αύγουστο του 1893, η ανέγερση του νέου κεντρικού κτιρίου ολοκληρώθηκε. Ο Πατέρας Βενιαμίν απεβίωσε στις 10 Σεπτεμβρίου 1897. Στην κηδεία του χοροστάτησε ο Πατριάρχης Ιεροσολύμων Δαμιανός, ενώ ετάφη επί του Όρους Σιών.
Η οικία, τελικώς, οργανώθηκε με τρόπο διαφορετικό των υπολοίπων Ρωσικών Αποστολών, οι οποίες φιλοξενούσαν προσωρινούς προσκεκλημένους. Συγκεκριμένα, απευθυνόταν αποκλειστικά σε θήλεις, οι οποίες επιθυμούσαν να αποβιώσουν ευρισκόμενες στους Αγίους Τόπους, ενώ είχαν την δυνατότητα ενοικίασης ενός δωματίου ή κατοίκησης ενός οικήματος χωρητικότητας δύο ή τριών, το περισσότερο, ατόμων. Η Αποστολή περιελάμβανε ένα κτίριο με θέα επί της αυλής, το οποίο ήταν τριών ορόφων με ξύλινες βεράντες, συνδεόμενες μέσω εξωτερικών σκαλών, στις οποίες έδιναν οι είσοδοι των οικημάτων (δύο ανά όροφο). Η άλλη πτέρυγα περιελάμβανε έναν ανώτερο όροφο και δύο δωμάτια ανά όροφο, τα οποία ήσαν μεταξύ τους χωρισμένα από μία εσωτερική σκάλα, καθώς και έναν μεγάλο ημιώροφο, ο οποίος και χρησίμευε για την συντήρηση και καθαριότητα του κτιρίου. Η συγκεκριμένα πτέρυγα διέθετε, επίσης, μία μεγάλη δεξαμενή. Προεκτεινόταν μέσω μιας μικρής γωνιακής οικίας τριών ορόφων, η οποία είχε θέα προς τον δρόμο, ενώ περιελάμβανε ένα δωμάτιο ανά όροφο. Συνδεόταν, επίσης, μέσω εξωτερικών σκαλών και βεραντών. Ένα άλλο παραλληλόγραμμο κτίριο, χωρίς ορόφους, περιελάμβανε διάφορους κοινόχρηστους χώρους, μεταξύ των οποίων ένα πλυντήριο και μια δεξαμενή. Μια δεύτερη μικρή αυλή στο βάθος περιελάμβανε, επίσης, κι άλλα οικήματα.
Κατά την περίοδο της Βρετανικής Εντολής (1917-1948), η διοίκηση της Ορθόδοξης Αυτοκρατορικής Εταιρείας Παλαιστίνης εγκαταστάθηκε στην Αποστολή Αγίου Βενιαμίν, καθώς τα υπόλοιπα κτίριά της είχαν επιταχθεί.
Η οικία ευρέθηκε στην συνέχεια εντός του ισραηλινού τμήματος της πόλης. Τα οικήματα της πρώην Αποστολής εξακολούθησαν να κατοικούνται από Ρώσους, οι οποίοι δεν επιθυμούσαν να ευρίσκονται εντός του ιορδανικού τμήματος της πόλης.
Στις αρχές της δεκαετίας του 1960, έλαβε χώρα μια παράνομη συναλλαγή ακίνητων περιουσιών μεταξύ των Ισραηλινών Αρχών και της Σοβιετικής Ένωσης, την οποία το Ισραήλ αναγνώρισε, ξαφνικά, ως τον ιδιοκτήτη του συνόλου των κτιρίων της Ρωσικής Αποστολής. Το σύνολο αυτών πωλήθηκε έναντι « μιας χούφτας πορτοκαλιών », όπως λεγόταν την εποχή εκείνη, στον Δήμο Ιεροσολύμων.
Ο τελευταίος, αποφάσισε την απαλλοτρίωση της οικίας, με στόχο την αύξηση του πλάτους της οδού, ωστόσο μια επιτροπή διατήρησης δημιουργήθηκε, προκειμένου να αντιταχθεί σε αυτή την απόφαση. Τελικώς, το 2006, ελήφθη η απόφαση για την απαλλοτρίωση των κτιρίων της παλαιάς Αποστολής και την μεταφορά σε άλλη τοποθεσία της πύλης της και άλλων αρχιτεκτονικών λεπτομερειών σημαντικών για την αρχιτεκτονική ιστορία των Ιεροσολύμων, ώστε να ελευθερωθεί χώρος για την ανέγερση συγκροτήματος κατοικιών.
Το κτιριακό σύμπλεγμα κατεδαφίστηκε κατά την διάρκεια του καλοκαιριού του 2010.
Πηγές
Κατηγορία:Χριστιανισμός στο Ισραήλ Αγιος Βενιαμιν
Καβούσι Χανίων
Το Καβούσι (επίσημο: Καβούσιον) είναι οικισμός της Κοινότητας Πλατάνου του Δήμου Κισσάμου, στην Περιφερειακή Ενότητα Χανίων της δυτικής Κρήτης. Βρίσκεται 2 χιλιόμετρα δυτικά του Πλατάνου σε υψόμετρο 100 μέτρων με πανοραμική θέα την παραλία της Φαλάσαρνης.
Στο Καβούσι Πλατάνου βρίσκεται ο σπηλαιοδής ναός του Αγίου Ιωάννου Ξένου του 13ου αιώνος, οπού βρίσκεται και ο τάφος του Αγίου Ιωάννου του Ξένου.
Κατηγορία:Χωριά του νομού Χανίων Κατηγορία:Δήμος Κισάμου
Θέμα Στρυμόνος
thumb|right|250px|Χάρτης της διοικητικής διαίρεσης του Βυζαντίου (έτος 1045) Το Θέμα του Στρυμόνος ήταν διοικητική διαίρεση του Βυζαντίου. Δημιουργήθηκε πιθανότατα κατά τον 9ο αιώνα και περιελάμβανε τα εδάφη μεταξύ του ποταμού Στρυμώνος και του ποταμού Νέστου. Πρωτεύουσά του ήταν η πόλη των Σερρών. Από τον 10ο αιώνα το θέμα του Στρυμώνος διασπάστηκε και αργότερα ξαναενώθηκε με άλλο θέμα.
Στρυμώνος Στρυμόνος, Θέμα
Κάπρος (αποσαφήνιση)
Πρόσωπα
Καπρος στη Κυπρο : παρομοιωση Παρτασσιδης
Βαλδουίνος Γ΄ του Αινώ
Βιογραφία
Ήταν γιος και διάδοχος του Βαλδουίνου Β΄ του Αινώ και της Ίδας του Λέουβεν. Ο Βαλδουίνος Γ΄ παντρεύτηκε σε νεαρή ηλικά την Γιολάντα του Χέλρε αφού πρώτα έσπασε τον αρραβώνα που είχε κάνει πριν με την Αδελαΐδα του Μωριέν ανιψιά της Κλημεντίας της Βουργουνδίας. Η διάλυση του αρραβώνα θεωρήθηκε σκάνδαλο και η Κλημεντία έφερε το θέμα στον αδελφό της πάπα Κάλλιστο Β΄ ο οποίος τελικά κήρυξε ότι ο γάμος είναι νόμιμος και δεν πρέπει να διαλυθεί. Πέθανε πρόωρα (1120) και τάφηκε στο Μονς, (Βέλγιο) στο Αινώ τον διαδέχθηκε ο μεγαλύτερος γιος Βαλδουίνος ο Κτίστης και στις κομητείες του Ντόντεβαρντ και Ντάλε ο μικρότερος γιος του Γεράρδος τις οποίες κληρονόμησε από την μητέρα του, η κόμισσα Γιολάντα ήταν αντιβασίλισσα και κηδεμόνας του ανήλικου γιου της.
Οικογένεια
Με τη σύζυγο του, Γιολάντα του Χέλρε, κόρη τού Γκέραρντ Α΄ κόμη τού Χέλρε, παιδιά του ήταν:
Εξωτερικοί σύνδεσμοι
Κατηγορία:Οίκος της Φλάνδρας Κατηγορία:Κόμητες του Αινώ
Βήτα Βέλους
Ο β (βήτα) Βέλους (β Sge, Beta Sagittae) είναι o τέταρτος φωτεινότερος αστέρας στον αστερισμό Βέλος (πέμπτος αν ξεχωρίσουμε τον δ Βέλους στις συνιστώσες του), ορατός με γυμνό μάτι από τοποθεσίες μακριά από πόλεις, καθώς είναι αστέρας τετάρτου μεγέθους. Απέχει περίπου 440 έτη φωτός από τη Γη, αλλά μας πλησιάζει με ταχύτητα 22 χιλιόμετρα ανά δευτερόλεπτο (79 χιλιάδες χιλιόμετρα την ώρα).
Αστροφυσικά δεδομένα
Ο β Βέλους είναι ένας εξελιγμένος ερυθρός γίγαντας αστέρας, αν και το χρώμα του είναι κίτρινο, καθώς έχει φασματικό τύπο G8 IIIa , δείκτη χρώματος B−V = +1,05 και επιφανειακή θερμοκρασία 4.850 K. Παρουσιάζει μία μικρή περίσσεια (υπερβολική περιεκτικότητα) σε δικυάνιο στο φάσμα του. Ο β Βέλους έχει διάμετρο που εκτιμάται σε 27 φορές τη διάμετρο του Ήλιου, μάζα ίση με 4,33 φορές την ηλιακή μάζα και απόλυτη λαμπρότητα 400 περίπου φορές μεγαλύτερη από την ηλιακή, που αντιστοιχεί σε απόλυτο μέγεθος −1,4. Η ηλικία του β Βέλους εκτιμάται σε 129 εκατομμύρια έτη.
Παραπομπές
Κατηγορία:Γίγαντες αστέρες τύπου G Κατηγορία:Βέλος (αστερισμός)
Πέτρος ο πελεκάνος
thumb|right|200px|Πέτρος (ο Δεύτερος) Ο Πέτρος ο πελεκάνος (περ. 1952 - 2 Δεκεμβρίου 1985) ήταν ένας ροδοπελεκάνος που έγινε η επίσημη μασκότ του νησιού της Μυκόνου.
Το 1958 ένας ντόπιος ψαράς βρήκε έναν πληγωμένο πελεκάνο. Του προσέφερε περίθαλψη και αφού είχε πια αναρρώσει ο πελεκάνος έμεινε. Οι κάτοικοι του νησιού τον φρόντιζαν και σταδιακά κατέληξε να είναι η μασκότ του νησιού.
Θάνατος
Στις 2 Δεκεμβρίου του 1985 το πτηνό σκοτώθηκε. Συγκεκριμένα χτυπήθηκε από τροχοφόρο το Νοέμβριο του 1985 ημέρα Παρασκευή που τον παρέσυρε κατά λάθος και μεταφέρθηκε αεροπορικώς και βαριά τραυματισμένο στη Θεσσαλονίκη όπου πέθανε. Το πτηνό είχε χωθεί κάτω από τις ρόδες του αυτοκινήτου και ο οδηγός του έβαλε μπρος χωρίς να το αντιληφθεί. Σύμφωνα με το πιστοποιητικό θανάτου του πτηνού, το πουλί ήταν ηλικίας περίπου 33 ετών. Το πτώμα του πελεκάνου ταριχεύτηκε στη Θεσσαλονίκη έπειτα από παραγγελία του Δήμου Μυκόνου
Σήμερα, υπάρχουν τρεις πελεκάνοι που ζουν στο νησί της Μυκόνου. Ένας από αυτούς ονομάζεται και αυτός Πέτρος.
Πηγές
Πετρ Κατηγορία:Μύκονος
Βρετανικό Συμβούλιο
Το Βρετανικό Συμβούλιο (αγγλικά: British Council) είναι βρετανική οργάνωση που ειδικεύεται στις διεθνείς εκπαιδευτικές και πολιτιστικές ευκαιρίες. Είναι εγγεγραμμένο ως φιλανθρωπικό, στην Αγγλία και Ουαλία και τη Σκωτία. Ιδρύθηκε το 1934 ως Βρετανική Επιτροπή για Σχέσεις με Άλλες Χώρες, και χορηγήθηκε με βασιλική άδεια από τον Γεώργιο ΣΤ΄ το 1940.
Το Βρετανικό Συμβούλιο εμπνεύστηκε από την αναγνώριση του Σερ Ρέτζιναλντ (Ρεξ) Λίπερ, της σημασίας της «πολιτιστικής προπαγάνδας», προωθώντας τα συμφέροντα της Βρετανίας. Το «τμήμα χορηγίας» της, στο πλαίσιο της κυβέρνησης του Ηνωμένου Βασιλείου, είναι το Υπουργείο Εξωτερικών και Κοινοπολιτείας, παρά το γεγονός ότι έχει όλο και περισσότερη επιχειρησιακή ανεξαρτησία. Ο Μάρτιν Ντέιβιντσον είναι ο διευθύνων σύμβουλος από τον Απρίλιο του 2007.
Εξωτερικοί σύνδεσμοι
Κατηγορία:Πολιτισμός του Ηνωμένου Βασιλείου Κατηγορία:Αγγλική γλώσσα
Ισχόμαχος ο Κροτωνιάτης
Ο Ισχόμαχος ο Κροτωνιάτης ή Ισόμαχος (6ος/5ος αιώνας π.Χ.) ήταν αρχαίος Έλληνας ολυμπιονίκης με καταγωγή από την αποικία του Κρότωνα στη Μεγάλη Ελλάδα, ο οποίος στέφθηκε 2 φορές νικητής στο αγώνισμα του σταδίου κατά τους 68ους (508 π.Χ.) και 69ους (504 π.Χ.) ολυμπιακούς αγώνες της αρχαιότητας.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Κροτωνιάτες ολυμπιονίκες Κατηγορία:Αρχαίοι ολυμπιονίκες του σταδίου Κατηγορία:Αρχαίοι ολυμπιονίκες (6ος αιώνας π.Χ.)
Θέμα Δυρραχίου
thumb|right|250px|Χάρτης της διοικητικής διαίρεσης του Βυζαντίου (έτος 1045) Το Δυρράχιον ήταν διοικητική διαίρεση του Βυζαντίου. Βρισκόταν στην περιοχή της σημερινής Αλβανίας, ανατολικά της Αδριατικής. Ιδρύθηκε τον 9ο αι. και ονομάστηκε έτσι από την πρωτεύουσά του Δυρράχιο (Dyrrachium).
Ιστορία
Το ακριβές έτος της ίδρυσης του θέματος δεν είναι γνωστό· περί το 842 αναφέρεται ο στρατηγός του Δυρραχίου στο έργο Τακτικόν, που ανακάλυψε ο Φ. Ουσπένσκυ, ωστόσο διασώθηκαν αρκετές σφραγίδες στρατηγών χρονολογημένες στις προηγούμενες δεκαετίες. Ο Τζ.Μπ. Μπάρυ πρότεινε ότι το θέμα δημιουργήθηκε μαζί με αυτά της Πελοποννήσου και της Κεφαλληνίας στις αρχές του 9ου αι. Ο ιστορικός Γιαντράν Φερλούγκα θέτει τη χρονολογία της ίδρυσής του στη βασιλεία του Νικηφόρου Α΄ (βασ. 802-811). Τα όριά του είναι ασαφή: βόρεια συνόρευε με το Θέμα Δαλματίας και το πριγκιπάτο της Διόκλειας (μετέπειτα Σερβία), ενώ νότια συνόρευε με το Θέμα Νικοπόλεως. Το θέμα κάλυπτε την μεταξύ των δύο αυτών θεμάτων ακτή, αλλά δεν γνωρίζουμε πόσο εκτεινόταν προς το εσωτερικό. Σύμφωνα με τον Κονσταντίν Γιρέτσεκ έφθανε ως το Ντρίβαστ και το Πουλάτι προς στα βόρεια, το Βεράτιο προς τα ανατολικά και συνόρευε με τις από Σλάβους κατοικούμενες γαίες του άνω Ντεβόλλ και της Οχρίδας προς τον νότο. Κατά τους Ρωμαιο-Βουλγαρικούς Πολέμους του τέλους του 10ου αι. και του 11ου αι. η πόλη φαίνεται ότι ήταν αυτόνομη ή κάποιες φορές υπό Βουλγαρική επικυριαρχία.
Από τα μέσα του 11ου αι. ο κυβερνήτης του είχε τον τίτλο του δούκα ή του κατεπάνω. Το 1040-41 τα στρατεύματα του θέματος, υπό τον ηγέτη τους Τιχομίρ, εξεγέρθηκαν και ακολούθησαν την εξέγερση του Πέτρου Δελεάνου.
Κατά τα τέλη του 11ου και τον 12ο αι. η πόλη του Δυρραχίου και η επαρχία της ήταν μεγάλης σπουδαιότητας για τη Ρωμαϊκή Αυτοκρατορία: Η πόλη ήταν το "κλειδί της Αλβανίας" και το κύριο λιμάνι εισόδου για το εμπόριο, αλλά επίσης και για εισβολείς από την Ιταλία· μπορούσε να ελέγξει τις ενέργειες των Σλάβων ηγετών στα Δυτικά Βαλκάνια. Έτσι ο δούξ του Δυρραχίου έγινε η ανώτερη Ρωμαϊκή εξουσία σε όλες τις επαρχίες των Δυτικών Βαλκανίων. Δύο διαδοχικοί κυβερνήτες, ο Νικηφόρος Βρυέννιος ο Πρεσβύτερος και ο Νικηφόρος Βασιλάκης, χρησιμοποίησαν τη θέση αυτή ως βάση προώθησης των φιλοδοξιών τους στον θρόνο στις αρχές της δεκαετίας του 1070. Επίσης η περιοχή έπαιξε κρίσιμο ρόλο στους Ρωμαιο-Νορμανδικούς Πολέμους, όταν κατελήφθη από τους Νορμανδούς το 1081-1084. Έπειτα από την ανάκτησή της, ο Αυτοκράτορας Αλέξιος Α΄ Κομνηνός εμπιστεύθηκε τη διοίκηση του θέματος σε μερικούς από τους στενότερους συγγενείς του. Παρ'όλα αυτά οι μεγιστάνες της πόλεως (άρχοντες) διατήρησαν σημαντική επιρροή και αυτονομία ενεργειών σε όλο το διάστημα, και ήταν αυτοί που το 1205, έπειτα από τη λεηλασία της Κωνσταντινούπολης κατά τη Δ΄ Σταυροφορία, παρέδωσαν την πόλη τους Βενετούς.
Γνωστοί κυβερνήτες
Δυρραχίου Κατηγορία:Ιστορία της Αλβανίας Κατηγορία:Δυρράχιο
Σαμπρίνα (τραγουδίστρια)
Η Αλεξάνδρα Τσερκάνου (γενν. Ζιμπάμπουε, 29 Σεπτεμβρίου 1969 ) καλλιτεχνικά γνωστή ως Σαμπρίνα, είναι Ελληνίδα τραγουδίστρια.
Βιογραφία
Στα 18 αποφασίζει να μετακομίσει στην Ελλάδα για να κυνηγήσει το όνειρο και να συνεχίσει τις σπουδές της σε πιάνο και φωνητική. Σε κάποιες από τις εμφανίσεις της που πραγματοποιούσε σε μικρές πίστες, την ανακαλύπτει ο μουσικός παραγωγός Νίκος Καραγιάννης ο οποίος την παρακίνησε να αφοσιωθεί επαγγελματικά στο τραγούδι.
Αργότερα άρχισε να εργάζεται και σε μεγαλύτερα νυχτερινά κέντρα και σύντομα άρχισε να κυκλοφορεί τα πρώτα της τραγούδια. Μερικές από τις επιτυχίες της είναι, από τον πρώτο δίσκο τα: "Λάθος", "Μες την αγκαλιά μου έλα" κι από τον δεύτερο: "Φωνές" «Εφιάλτης», «Ελεύθερη» και «Φταις», Στον Τρίτο αρχίζει να υπογράφει η ίδια την σύνθεση των κομματιών της όπως τα: "Φεγγάρια Καθρέπτες", "Για σένα θα ζω", «Μόνη».
Αποκορύφωμα στην καριέρα της στάθηκε η συμμετοχή και η νίκη της με το τραγούδι "Φταις" στο "Οgae song contest" ο οποίος ήταν ένας ραδιοφωνικός διαγωνισμός τραγουδιού παρόμοιος με της Eurovision.
Προσωπική ζωή
Από το 2004 μέχρι το 2008 ήταν παντρεμένη με τον καλαθοσφαιριστή Παναγιώτη Λιαδέλη με τον οποίο απέκτησε έναν γιο, τον Βαγγέλη (γενν. 2004).
Άλλες γνωστές πρώην σχέσεις της ήταν με τους τραγουδιστές Σταμάτη Γονίδη και Κώστα Χαριτοδιπλωμένο.
Παραπομπές
Κατηγορία:Ελληνίδες τραγουδίστριες
Ιαματικές Πηγές Καλλιθέας
Ιστορία
Η ύπαρξη των ιαματικών πηγών στον όρμο της Καλλιθέας ήταν γνωστή από την αρχαιότητα. Επί οθωμανικών χρόνων στην περιοχή όπου ανέβλυζε το κοκκινωπό νερό συγκεντρωνόταν πλήθος κόσμου, ακόμη και από την Ανατολία, κάθε Αύγουστο και Σεπτέμβριο, ο οποίος διέμενε σε πρόχειρα καταλύματα. Η πηγή ήταν γνωστή ως Τσιλλόνερο και θεωρούνταν ευεργετική για τα νεφρά.
Η Ρόδος κατακτήθηκε από το Ιταλικό Ναυτικό το 1912 και η συνθήκη της Λωζάνης το 1923 επιβεβαίωσε την ιταλική κυριαρχία στα Δωδεκάνησα. Στα πλαίσια επίδειξης της δύναμης και υπεροχής της Ιταλίας στα Δωδεκάνησα έφτασαν Ιταλοί αρχιτέκτονες και πολεοδόμοι. Το 1927 έγινε μελέτη των ιαματικών ιδιοτήτων των νερών της Καλλιθέας και αποφασίστηκε η δημιουργία ενός κέντρου αναψυχής από τους Ιταλούς. Την σχεδίαση του συγκροτήματος ανέλαβε ο Πιέτρο Λομπάρντι το 1928 και την κατασκευή επέβλεψε ο αρχιτέκτονας Αρμάντο Μπερναντίτι. Τα λουτρά εγκαινιάστηκαν επισήμως την 1η Ιουλίου 1929, μαζί με το δρόμο που συνδέει τη Ρόδο με τη Λίνδο. Σύντομα μετατράπηκε σε ένα από τα δημοφιλέστερα του είδους στη Μεσόγειο.
Μετά τον Β΄ΠΠ η Ρόδος πέρασε σε ελληνική κυριαρχία και τα λουτρά συνέχισαν να λειτουργούν μέχρι το 1967, οπότε και η λειτουργία διακόπηκε, καθώς όπως και άλλα κτίρια της Ιταλοκρατίας υπενθύμιζαν στους κατοίκους τον Β' ΠΠ και την Κατοχή. Το 1985 το συγκρότημα χαρακτηρίστηκε έργο τέχνης που χρειάζεται ειδική κρατική προστασία επειδή παρουσιάζει εξαιρετικό αρχιτεκτονικό και μορφολογικό ενδιαφέρον. Το 1999 ο δήμος Καλλιθέας ξεκίνησε τις νομικές διαδικασίες ώστε τα λουτρά να ξαναλειτουργήσουν. Αρχικά επιδιορθώθηκε η πύλη εισόδου. Το 2005 άρχισε η σταδιακή αποκατάσταση, με πρώτη μεγάλη ροτόντα. Οι εργασίες αποκατάστασης ανήλθαν σε 1.831.722,23 € και ολοκληρώθηκαν το 2007, χρονιά στην οποία και τα λουτρά επαναλειτούργησαν. Τη λειτουργία ανέλαβε ο δήμος Καλλιθέας για 25 χρόνια, αρχίζοντας το 2001. Το υπουργείο τουρισμού τελικά εμπιστεύτηκε τη λειτουργία των λουτρών στον δήμο το 2011.
Περιγραφή
Το συγκρότημα αν και αποτελείται από οπλισμένο σκυρόδερμα χάρις στα γεωμετρικά σχήματα εντάσσεται εντός του φυσικού περιβάλλοντος, σε μια πλαγιά που καταλήγει στον όρμο με τα ιαματικά νερά. Η είσοδος έχει χαρακτηριστικά Αρ Ντεκό και έχει δύο μνημειώδεις κίονες με την επιγραφή REALI TERME CALITEA. Η είσοδος οδηγεί σε κυκλική πλατεία με σιντριβάνι. Στη συνέχεια βρίσκεται πύλη μαυριτανικού ρυθμού που ακολουθεί διάδρομος με πέργκολα που κατηφορίζει προς τη θάλασσα. Στο τέλος υπάρχουν σκάλες αριστερά και δεξιά που σχηματίζουν μια στοά που περιβάλλει μια μικρή ροτόντα. Η ροτόντα έχει διάμετρο 14 μέτρα και είναι κτισμένη πάνω από την φυσική ιαματική πηγή. Κάτω από τη ροτόντα έξι κρήνες διοχετεύουν το νερό στην κεντρική πισίνα. Η είσοδος στη ροτόντα γίνεται μέσω έξι πυλών μαυριτανικού ρυθμού που εξέχουν από τον κυκλικό τοίχο. Ανάμεσα στις πύλες υπάρχουν ανοίγματα για καλύτερο φωτισμό. Πίσω από τη στοά βρίσκονταν καταστήματα και γραφεία.
Τα δάπεδα όλων των μονοπατιών είναι διακοσμημένα με μωσαϊκά αποτελούμενα από μαύρα και άσπρα βότσαλα. Τα μωσαϊκά σχηματίζουν είτε γεωμετρικά σχέδια είτε φυτικά μοτίβα. Οι εξωτερικοί τοίχοι του συγκροτήματος είναι διακοσμημένοι με θαλάσσια μοτίβα.
Εξωτερικοί σύνδεσμοι
κατηγορία:Κτίρια και κατασκευές στη Ρόδο Καλλιθεα Κατηγορία:Λουτροπόλεις της Ελλάδας